Publication: Magyar Közlöny
Issue: MK-2010-185 (Year: 2010, Number: 185)
Era: contemporary
Section: tárgyában hozott 22/2005. (VI. 17.) AB határozatára (ABH 2005, 246.; a továbbiakban: Abh.). Kérelmük érdemi
Paragraph Index: 124

tárgyában hozott 22/2005. (VI. 17.) AB határozatára (ABH 2005, 246.; a továbbiakban: Abh.). Kérelmük érdemi elbírálását szerintük nem akadályozhatja meg az, hogy az Abh. elutasította a Vjt. és a Vr. mellékletei alkotmányellenességének megállapítására és megsemmisítésére irányuló indítványokat. Azt állították, hogy az Abh. által elbírált indítványok a választójog egyenlõségén alapultak és nem vetették fel a választókerületi szabályozás jogforrási szempontból való alkotmányellenességét. Ezzel kapcsolatban idézik is az Abh. megállapítását, mely szerint: „Az Alkotmánybíróság utólagos normakontroll keretében – indítvány hiányában – nem foglalt állást a hatályos szabályozás jogforrási szintjérõl.” (ABH 2005, 246, 258.) Az indítványozók szerint a minisztertanácsi, illetve kormányrendeleti szintû szabályozás az egyéni választókerületek lehatárolásával összefüggõ kormányzati manipulációra is lehetõséget ad. Ezért a szabályozás szintjét ezen az alapon is sérelmezték, s szükségesnek tartották a választókerületi lehatárolásnak az Alkotmány 71. § (3) bekezdése szerinti törvényi szabályozását. Ezt a minõsített többséghez kötött törvényi szabályozást még viszonylagos rugalmatlansága ellenére is elfogadhatóbbnak tartották, mint azt, hogy egy alapjoggal közvetlen kapcsolatban álló, s az Alkotmány szerint kétharmados többség törvényi szabályozást igénylõ kérdést minisztertanácsi (kormány-) rendelet szabályoz.

Source: https://magyarkozlony.hu/hivatalos-lapok/ae4957eabc6c90598b7e2ea1907136a769c0b154/dokumentumok/98e36ce8cb3d74f41d806ab74abf96666019e342/letoltes